בבילון 5 (זיכיון)

בבילון 5 היא סדרת טלוויזיה מסוגת אופרת חלל, שנוצרה על ידי הכותב והמפיק ג'יי מייקל סטרזינסקי והופצה בידי האחים וורנר. לאחר שידורו המוצלח של סרט טלוויזיה ששימש כפיילוט, אולפני האחים וורנר אישרו את הפקתה של הסדרה, ששודרה החל מינואר 1994 למשך חמש עונות מתוכננות מראש. לדבריו של סטרזינסקי, הסדרה תוכננה מראש כסיפור בן חמש שנים וכנובלה טלוויזיונית.

עלילת הסדרה מתרחשת בין השנים 2257–2262 ומתארת עתיד שבו לכדור הארץ יש מדינות ריבוניות ומתקיימת בו ממשלה אחת מאוחדת בשם "ממשל הארץ" (Earthgov). מושבות החלל שבמערכת השמש ומחוצה לה מרכיבות את "ברית הארץ" (Earth Alliance) ונעשה מגע ראשוני עם גזעים חוצניים רבים. צוות השחקנים מגלם את שגרירי התחנה, עוזריהם האישיים ובני האדם המוצבים בתחנת החלל "בבילון 5", המשמשת כמרכז ליחסי דיפלומטיה וקשרי מסחר. הסדרה תוארה בתור אחת הסדרות המורכבות ביותר למדיום הטלוויזיוני של אותה תקופה, וקשתות הסיפור השונות סבבו אחר נבואות, קנאה דתית, מתחים בין-גזעיים, לחצים חברתיים ויריבויות פוליטיות שהתקיימו בכל אחת מהתרבויות הזרות ויצרו בסופו של דבר את סיפור המסגרת המוביל את המוטיבציה של הפרוטגוניסטים וההשלכות למעשיהם. סטרזינסקי רצה להתמקד בפיתוח הדמויות על רקע של אידאולוגיות מנוגדות בכמה וכמה דרגות, לקחת "גישה בוגרת יותר לז'אנר המדע בדיוני ולעשות לסדרות המדע בדיוני את מה שבלוז לכחולי המדים עשתה לסדרות השוטרים".

הסדרה המקורית הובילה לזיכיון מולטימדיה של יצירות ספין אוף הכוללות מיני סדרות, חמישה סרטי טלוויזיה, 22 נובלות ספרותיות, 2 משחקי קופסה (משחק תפקידים שולחני ומשחק מלחמה) ומדיות רבות אחרות כמו ספרי עזר טכניים, קומיקסים ומשחקי קלפים.

 סרטי טלוויזיה 

במהלך תהליך ההפקה של סדרת הטלוויזיה ולאחריו הופקו שישה סרטי טלוויזיה באורך מלא המתרחשים ביקום בבילון 5:

 בבילון 5: ההתאספות (תאריך שידור: 22 בפברואר 1993)
 בבילון 5: בהתחלה (תאריך שידור: 4 בינואר 1998)
 בבילון 5: החלל השלישי (תאריך שידור: 19 ביולי 1998)
 בבילון 5: נהר הנשמות (תאריך שידור: 8 בנובמבר 1988)
 בבילון 5: קריאה לנשק (תאריך שידור: 3 בינואר 1999)
 בבילון 5: אגדת הסיירים - לחיות ולמות באור הכוכבים (תאריך שידור: 19 בינואר 2002)
 בבילון 5: הדרך הביתה (סרט אנימציה, מיועד לצאת בסוף 2023)

ההתאספות הוא פרק הפיילוט, שמתאר את הגעתם של מספר השגרירים המרכזיים לתחנת בבילון 5 בשנת 2257. בהתחלה מתאר את האירועים של מלחמת ארץ-מינברים, כפי שנרמז בעונות הראשונות של הסדרה, הפעם מבחינה כרונולוגית ויותר בהרחבה ממה שתואר בסדרה. החלל השלישי ונהר הנשמות הם סיפורים שעומדים בפני עצמם ושאינם קשורים לעלילה המרכזית.

קריאה לנשק מכין את הרקע לסדרת-הבת "קרוסייד" ומתאר כיצד גזע הדראק שחרר מגפת ננו-וירוס שאם לא תיעצר היא תשמיד את כל החיים על פני כדור הארץ בפרק זמן של כחמש שנים. למטרה זו, ספינת החלל אקסקליבר נשלחת כדי למצוא תרופה מחוץ לגבולות הארץ. לחיות ולמות באור הכוכבים נועד להיות פרק פיילוט לסדרת-בת נוספת בשם "אגדת הסיירים", אך מאחר שהיא בוטלה, הוא נחשב לסרט הטלוויזיה השישי והאחרון.

 סדרות טלוויזיה 
 בבילון 5 

הסדרה הראשונה והמקורית ביקום בבילון 5. הסדרה עוקבת אחר אנשי הדרג הצבאי והדיפלומטים החייזרים המוצבים בתחנת החלל בבילון 5, שנבנתה לאחר מספר מלחמות עיקריות בין הגזעים כמקום נטרלי למסחר ויחסי דיפלומטיה גלקטיים. עלילות מרכזיות של הסדרה סבבו אחר מעורבותה של התחנה בעימותים בין גזעים עתיקים, בהתקוממות ובהתמרדות נגד משטרים צבאיים.

 קרוסייד 
סדרת הספין-אוף "קרוסייד" שודרה מ-9 ביוני 1999 ועד 1 בספטמבר 1999 למשך 13 פרקים ברשת TNT. בהמשך עלילות 'קריאה לנשק', כדור הארץ הודבק במגפה שמתוכננת לפעול לאחר חמש שנים. צוות חדש נאסף כדי לחפש אחר תרופה במרחבי החלל העצומים בראשות קפטן מתיו גדעון בספינת המחקר 'אקסקליבר'. צוות ההפקה קיבל עזרה מהמעבדה להנעה סילונית של נאס"א כדי לוודא שהסדרה תיארה טכנולוגיה מדעית מציאותית לפי תיאוריות מדעיות עכשוויות. הסדרה בוטלה עוד בטרם שודרה בשל חילוקי דעות יצירתיים וקווי עלילה חשובים נרמזו על ידי סטרזינסקי בתסריטים שלא הופקו ובהערות ה-DVD של הסדרה, שהיו מתגלים אילו הסדרה הורשתה להמשיך.

 הסיפורים האבודים 
פרויקט חדש ביקום בבילון 5 הוכרז על ידי סטרזינסקי בכנס קומיק-קון, סן דייגו בשנת 2006. "בבילון 5: הסיפורים האבודים" היא סדרה של סיפורים קצרים המביאה מספר דמויות מפתח מהסדרה המקורית. הפקת האנתולוגיה הראשונה המכילה שני סיפורים - שנקראים יחדיו בשם "קולות בחשיכה" - החלה בנובמבר 2006, כשסטרזינסקי כתב, הפיק וביים אותה, ויצא ישירות ל-DVD ב-31 ביולי 2007.

למרות היקף מכירות מרשים, סטרזינסקי הודיע ביולי 2008 כי אין בכוונתו להמשיך את "הסיפורים האבודים", וציין כי אף על פי שהאולפנים היו מעוניינים בחלק נוסף, הם רצו לתקצב אותו בדומה לחלק הראשון. סטרזינסקי, שהיה מאוכזב מהתקציב הנמוך של החלק הראשון, לא היה מעוניין "להכתים" את המורשת של בבילון 5 על ידי סיפורים נוספים שלא היו באותו קנה מידה. הוא הוסיף ואמר שיחזור ליקום בבילון 5 רק אם אולפני האחים וורנר יסכימו להפיק סרט קולנוע באורך מלא.

 סדרת אתחול של רשת The CW 
סדרת אתחול של "בבילון 5" הוכרזה בספטמבר 2021, בהפקתו של סטרזינסקי ואולפני JMS, ובפיתוחה של חטיבת הטלוויזיה של האחים וורנר עבור רשת The CW.

 פרויקטים שבוטלו 
 אגדת הסיירים 
סרט הטלוויזיה "אגדת הסיירים: לחיות ולמות באור הכוכבים" נועד להיות פרק פיילוט לסדרת-בת ועלה לשידור לאחר פיגועי 11 בספטמבר, ב-19 בינואר 2002, אך עקב נתוני רייטינג כושלים, רשת Sci Fi Channel לא בחרה להמשיך בתכנון הפקתה. עזרו להחלטה גם ביקורות חלשות מצד המבקרים ומעריצי הסדרה המקורית, כמו גם תיאורו של נשק מציאות מדומה וסכסוך בין האחים וורנר לבעלי רשת Sci Fi Chanel על נתחי הרווחים של סדרה מתמשכת אפשרית.

 זיכרון הצללים 
סרט זה נועד לצאת לראשונה לקולנוע במהלך 2005, אך הפקתו בוטלה. לפי יוצר הסדרה, ג'יי מייקל סטרזינסקי, העלילה קשורה לסדרה "קרוסייד", והיא מביאה איום חדש על הגלקסיה כאשר גזע מסתורי מאיים לשחרר לחופשי את טכנולוגיית הצללים. דיאן בייקר, קצינת המודיעין של ממשל הארץ, מנסה לגלות פרטים אודות הקונספירציה. עוזר לה גיילן הטכנומג, שבידיו הופקדה האחריות לשמור שטכנולוגיה זו לא תיפול לידיים לא נכונות.

ב-13 ביולי 2008 סטרזינסקי הודיע כי כתוצאה מסירובם של אולפני ההפקה להעלות את התקציב לסרטים הבאים בסדרה, ומתוך ראיה כי הסרט האחרון נוצר בתקציב זעום, אין הוא מעוניין להמשיך בהפקת סרטים זולים בצורה המבזה את זכרה של הסדרה, אלא אם כן יאפשרו לו לביים סרט קולנוע באורך מלא.

 אתחול קולנועי ללא שם 
במהלך כנס קומיק-קון שנערך בסן דייגו בשנת 2014, סטרזינסקי הודיע כי יישב לכתוב סרט קולנוע של בבילון 5 המיועד להיות אתחול של סדרת המדע בדיוני האייקונית. הוא הוסיף וציין שהוא מתכוון להשלים תסריט עד לסוף שנת 2015 והסרט יתחיל בשלבי הפקה בשנת 2016. אולם, עד כה הסרט לא החל בשלבי הפקה.

 נובלות 

הייחודיות של יקום בבילון 5 משאר היקומים הבדיוניים היא הקאנון הספרותי של מרבית הנובלות הספרותיות וחוברות הקומיקס שנכתבו עליו. כמעט כל הנובלות של בבילון 5 מבוססות על תקצירים שנכתבו על ידי ג'יי מייקל סטרזינסקי. סדרת ספרי דל ריי המאוחרים נחשבים ליותר קאנוניים מספרי דל המוקדמים, אם כי ישנם אלמנטים קאנוניים בכל אחד ואחד מהספרים, לדבריו של סטרזינסקי.

הנובלה השביעית של סדרת ספרי דל המוקדמים ("הצל שבפנים") נחשבת לקאנונית ב-90%, ואילו הנובלה התשיעית ("לחלום בעיר העצב") נחשבת לקאנונית במלואה. בנוסף, נכתבו נובליזציות לשלושה מתוך חמשת סרטי הטלוויזיה - "בהתחלה" ו"החלל השלישי" מאת הסופר פיטר דייוויד ו"קריאה לנשק" מאת רוברט שקלי.

 סדרת ספרי Dell המוקדמים 
 שם הספר      Babylon 5: Voices בבילון 5: קולות ג'ון וורנהולט מרץ 1995  כנס 'חיל הטלפתים' נערך בתחנת בבילון 5, ואירוע חבלני הופך את טליה וינטרס לחשודה העיקרית. לאחר ניסיון התנקשות בבסטר, טליה נלקחת למעצר ובעזרתו של שגריר הוורלונים קוש נמלטת על חייה, כשגריבלדי וסוכן החיל הארימן גריי בעקבותיה. Babylon 5: Accusations בבילון 5: האשמות לויס טילטון מאי 1995  איבנובה מקבלת שני שדרים - הראשון ממכר מעברה המשאיר לה הודעה מוצפנת והשני הוא קריאת מצוקה מספינת תובלה המותקפת על ידי פיראטים. לאחר שנודע לה כי חברה מת, היא מתחילה לחקור אודות תקיפות הפיראטים ומגלה כי הקשר ביניהן נוגע למצרך ליצור נשק. היא מואשמת ברציחתו של חברה, ונלקחת ממנה דרגתה. לאחר שהתגלתה עדות לרצח נוסף, גריבלדי מתחיל לחקור את המקרה. Babylon 5: Blood Oath בבילון 5: שבועת דם ג'ון וורנהולט 1995  שגריר הנארנים ג'קאר מסומן לרצח בידי משפחה שלקחה על עצמה את השונ'קאר נגדו. גריבלדי ואיבנובה מצטרפים לנאטות', עוזרתו של ג'קאר, בניסיון לגלות את המניעים מאחורי עלילת הדם. Babylon 5: Clark's Law בבילון 5: החוק של קלארק ג'ים מורטימור 1996  קפטן ג'ון שרידן מקבל את שגרירי הטוצ'אנק – גזע אנושי שמתברר כבן ברית חשוב - בברכה לתחנת בבילון 5, ואינו יודע שאחד מהם, ד'ארק, הוא רוצח חסר רחמים במנוסה. אולם כאשר תאונה מוחקת את זיכרונו של ד'ארק ומשאירה אחריה אדם תמים כילד, והנשיא קלארק פוקד על חיסולו המידי, ד"ר פרנקלין מתחנן בפני שרידן שיפר את חוקו של קלארק, מה שמציב את שרידן בפני אתגר פיקודי-מוסרי. Babylon 5: The Touch of your Shadow, The Whisper of your Name בבילון 5: המגע של צילך, הלחישה של שמך ניל בארט 1996  מהומות פורצות לאורך התחנה, וחלומות ביעותים פוקדים את שרידן והשגריר הוורלוני קוש. על שרידן וגריבלדי לגלות מהו הכוח המסתורי שמאיים על התחנה. Babylon 5: Betrayals בבילון 5: בגידות ס.מ סטירלינג 1996  במהלך ועידת פסגה בין שתי מעצמות לוחמות, מהומות פורצות בין הדיפלומטים כאשר גולה טליני נרצח וספינות מלחמה מתקרבות לעבר התחנה. גריבלדי צריך לעזור בהצלת שרידן והדיפלומטים מידי חבורת מורדים טלינים הדורשים צדק. Babylon 5: The Shadow Within בבילון 5: הצל שבפנים ג'ין קוולוס אפריל 1997  אנה שרידן מקבלת את תפקיד קצינת המדע של חללית 'האיקרוס', במשימת מחקר לחשוף מסתורין האופף יצירות אומנות בכוכב בשם זאהדום שהתגלה לאחרונה. כאשר ג'ון שרידן, שהתמנה לאחרונה כקפטן, נאבק בתפקידו החדש כמפקד 'האגממנון', אנה עושה את הטעות הראשונה בכך שהיא ממנה את ד"ר מורדן, מתורגמן בעל המלצות רבות אך גם בעל חולשה שיכולה לעלות לה בחייה, לחבר בצוות המחקר שהיא מרכיבה. טעותה השנייה היא להמעיט בסכנה האורבת לה בזאהדום, אימה בלתי מתוארת בשולי החלל שתביא בסופו של דבר לגורלה המר. Babylon 5: Personal Agendas בבילון 5: מניעים אישיים אל סרנטוניו מאי 1997  העלילה מתרחשת באמצע עונה רביעית, כאשר ג'קאר שבוי בידי הסנטאורים בסנטאורי פריים. חבורת נארנים חוטפת את לונדו ומחזיקה אותו כבן ערובה, דורשת שג'קאר ישוחרר. אך מכיוון שג'קאר עוזר ללונדו בקנוניה נגד הקיסר קתרג'ה כתמורה לשחרור נארן מידי הכיבוש הסנטאורי, יש צורך במעט שכנוע כדי לשחרר את לונדו. Babylon 5: To Dream in the City of Sorrows בבילון 5: לחלום בעיר העצב קתרין מ. דרנן יולי 1997  מפקד בבילון 5 לשעבר ג'פרי סינקלייר, כעת שגריר מינבר, הוא הראשון שמגלה את האמת על הצללים, וכי הוא המפתח בניסיון לעצור אותם, כאשר הוא מתבקש להחיות מחדש קבוצת לוחמים מינברית אגדית - הסיירים. קתרין סקאי, אשתו, מתאמנת עם טייסים אחרים, ביניהם מרקוס קול המסתורי, בהצטרפה אל בעלה למסע למעמקי החלל בעקבות כוח בלתי ידוע ואימתני.

 סדרת ספרי Del Ray 
 שם הספר     טרילוגיית חיל הטלפתים Babylon 5: Dark Genesis – The Birth of Psi Corps בבילון 5: בריאה אפלה - תקומת חיל הטלפתים ג'יי גרגורי קיס 1998  בשנת 2115, המדע גילה את קיומם של טלפתים. באמצעה של מרצחת דמים ופאניקה המונית, ממשלת הארץ מקימה כוח אשר מטרתו השלטת הסדר ושליטה מרבית על האוכלוסייה החדשה הזו, בכל האמצעים הדרושים. סנטור לי קרופורד עומד בראש הכוח, ומקים את 'חיל הטלפתים' שמטרתו לתייג את אותם אנשים בעלי יכולות ולפקח עליהם "לצורך הגנתם". הרבה מטילים ספק במניעיהם של הטלפתים, והרבה רואים בהם נשק סודי. כך או כך, עימות חזיתי הוא בלתי נמנע, שבו עתידו של כדור הארץ מוטל בספק. Babylon 5: Deadly Relations – Bester Ascendant בבילון 5: יחסים קטלניים - עלייתו של בסטר ג'יי גרגורי קיס 1999  כאשר 'חיל הטלפתים' הופך לכוח דיכוי יעיל ביותר, התקווה היחידה לחופש הייתה במחתרת בראשות מתיו ופיונה דקסטר. בשנת 2190, המחתרת זועזעה עד לכדי פירוקה: הדקסטרים נרצחו, ובנם היחיד נלקח בידי 'חיל הטלפתים'. כדי למחוק כל קשר לעבר הוא נקרא בשם אלפרד בסטר, והוא גדל להעריץ את החיל אליו נלקח. בסטר היה טלפת עם כישרונות יוצאי דופן; בעל אמביציה אשר דחפה אותו להיות פעיל החיל האכזר ביותר ולבסוף בראשו, תוך שהוא משלם כל מחיר, בוגד בערך האהבה, החברות והאנושיות שעוד נותרה בו. Babylon 5: Final Reckoning – The Fate of Bester בבילון 5: חשבון סופי - גורלו של בסטר ג'יי גרגורי קיס 1999  בהנהגתו האכזרית של אלפרד בסטר, 'חיל הטלפתים' הגיע לרמות בלתי משוערות והצית מלחמת אזרחים בינות הטלפתים. חיילי החיל נלחמו בעריקים בוגדים אשר הקימו תנועת מחתרת במטרה להפיל את משטרו של בסטר. נשיא "הברית הבין-כוכבית" ג'ון שרידן מתערב כאשר 'חיל טלפתים' חדש קם מההריסות, שמטרתו הראשונה לרדוף אחר פושעי מלחמה כבסטר עצמו. כעת, כשמייקל גריבלדי דולק בעקבותיו, הצייד מטיל המורא לשעבר הופך לניצוד, ובונה לעצמו חיים חדשים. כשכוחות הצדק והנקם סוגרים עליו, הוא חייב להתעמת עם עברו השטני ולבחור בין כניעה לבין מלחמת חורמה אחרונה.טרילוגיית סנטאורי פריים Babylon 5: Legions of Fire - The Long Night of Centauri Prime בבילון 5: לגיונות האש - הלילה הארוך של סנטאורי פריים פיטר דייוויד 1999  לאחר הפצצה מסיבית, סנטאורי פריים מתחיל תהליך שיקום איטי, תחת השגחתו של הקיסר לונדו מולארי. אך לונדו עצמו תחת השגחה – בידי הדראק צמאי הכיבוש. היצורים חורשי הרוע מעצבים מחדש את סנטאורי פריים כמרכז כוח שמתוכו יכו ללא רחם באויביהם, ובעיקר בברית הבין-כוכבית אשר הייתה אחראית להתמוטטות "הצללים", אדוניהם. כאשר אינו יכול להתנגד, לונדו עד להפיכת עולמו האהוב למדינת משטר אכזרי, ולדראק יש בני ברית בתוך סנטאורי פריים – עובד הציבור דורלה, בעל מניעים נסתרים משלו. מטרתם של הדראק נגלית, והיא להתנקש בחייו של ג'ון שרידן ובכך להביא לרמיסת הברית הבין-כוכבית, ולהשמיד את כדור הארץ בעזרת נשק אימתני הידוע בשם "הורג הכוכבים". Babylon 5: Legions of Fire: Armies of Light and Dark בבילון 5: לגיונות האש - צבאות של אור וחושך פיטר דייוויד 2000  כשהדראק מחילים את תוכניתם, לונדו נחלש על כס המלכות, בובת חוטים בידי 'השומר', יצור מבעית-תוצרת הדראק המחובר אליו ועוקב אחר כל פעולותיו, דבריו ומחשבותיו. דורלה ממשיך במזימותיו האפלות. תנועת מחתרת נוצרת בהנהגת ויר קוטו – גיבור בעל כורחו – ושרידן שולח את גריבלדי לחקור, כאשר שניהם אינם יודעים מה מתחולל מתחת לפני השטח. Babylon 5: Legions of Fire: Out of the Darkness בבילון 5: לגיונות האש - מתוך האפלה פיטר דייוויד 2000  עיוור להשפעתם של הדראק עליו, ראש הממשלה דורלה פותח במלחמת חורמה נגד עולמות אחרים, ומכשיר את השטח בפני כיבוש כללי. הוא מגלה כי נלחם בשתי חזיתות בו זמנית, גם נגד הברית הבין-כוכבית וגם נגד ויר קוטו ותנועת המחתרת שלו. כאשר הדראק מכלילים את דייוויד שרידן כאמצעי להשמדת הברית הבין-כוכבית מבפנים, לונדו חייב לשבור את שתיקתו ולהסתכן באיבוד עולמו.טרילוגיית הטכנומגים Babylon 5: The Passing of the Techno-Mages – Casting Shadows בבילון 5: בחלוף הטכנומגים - מטילים צללים ג'ין קוולוס 2001  אלריק, חבר במעגל המחוקק, ותלמידו גיילן מחכים בציפייה להגעתם לכוכב סוּם, שבו תיערך היאספות טכנומגים-חניכים במטרה להפכם לקוסמים מן השורה. אך שמועות הופצו על סכנה המתקרבת לכיוונם, וגיילן ואהובתו איזבל נבחרים לחקור את פשר המאורעות. גזע עתיק התעורר לאחר תרדמת בת אלפי שנים, צמאים למלחמה, טבח, והשמדה המונית. האם הטכנומגים יהיו הגורם המחליט במלחמה הקרבה או הקורבנות הראשונים? Babylon 5: The Passing of the Techno-Mages – Summoning Light בבילון 5: בחלוף הטכנומגים - מזמנים את האור ג'ין קוולוס 2001  המעגל המחוקק קורא את הטכנומגים למחבוא. הרבה אינם מרוצים עם ההחלטה, אשר ביניהם גיילן, היחיד שניצב בפני הצללים ונותר חי. אך הצללים אינם אויבו היחידי – גיילן מלא תחושות נקם ברדיפתו אחר אליזר, בוגד אשר רצח את איזבל כאשר גיילן צפה מהצד חסר אונים, מנוע מלהתערב עקב החוקים הקדושים של המעגל אותם הושבע לשמור. כעת משהטכנומגים עומדים להיעלם ללא השארת עקבות, בפני גיילן עומדת המשימה להגיע לבירת הצללים העתיקה לגלות את תוכניתם. Babylon 5: The Passing of the Techno-Mages – Invoking Darkness בבילון 5: בחלוף הטכנומגים - קוראים לאפלה ג'ין קוולוס 2001  כשמליונים מתים ולהבות ההשמד ממשיכות ללא עכב, הצללים נראים כעומדים בפני ניצחון. אך המלחמה לא נגמרה. גיילן מקבל רשות לעזוב את מקום המחבוא. הוא היחיד שניצב בפני הצללים וחי, היחיד שיודע את כשף ההשמדה שלא ניתן לעצרו. אף על פי שבכוחו להפר את האיזון, פוקדים עליו לאתר ולהרוג שלושה אויבים מרכזיים. אך גיילן מגלה את סודם האפל של הצללים וכן אמת מפלצתית על עצמו.

 סיפורים קצרים 
הסיפורים הקצרים נכתבו בידי יוצר הסדרה ג'יי מייקל סטרזינסקי. הם פורסמו במגזינים Amazing Stories והמגזין הרשמי של בבילון 5 וכוללים מאפיינים קאנוניים. כמו כן, פורסמה סדרת קומיקס מבית DC קומיקס שרצה בין השנים 1994–1995, וכן שלוש נובלות על שלושה מהסרטים: "בהתחלה" ו"החלל השלישי" מאת הסופר פיטר דייוויד, ו"קריאה לנשק" מאת הסופר רוברט שקלי.

 שם הסיפור      Shadow of His Thoughts צל מחשבותיו ג'יי מייקל סטרזינסקי Amazing Stories #597 קיץ 1999 מעלילות לונדו בימיו הראשונים כקיסר, לאחר נפילת סנטאורי פריים. נרדף בידי חלומות, לונדו מנסה להתמודד עם 'השומר' הדראקי ועם ניהול ענייני המדינה בעת השיקום המתמשך. הסיפור מתמקד בפגישה בין לונדו לבין צעירה בעלת יכולת ניבוי העתיד והניסיון שלו להגן עליה מהדראקים שרואים בה סיכון לתוכניותם, ומאנשים סביבה שרואים בה הזדמנות לכוח פוליטי וכלכלי. Genius Loci הרוח השומרת ג'יי מייקל סטרזינסקי Amazing Stories #599 חורף 2000 אחת מהרפתקאותיהם של ג'קאר וליטה, מיד לאחר עזיבתם את תחנת בבילון 5 בסוף עונה חמישית. על סיפון הנאטות', ג'קאר וליטה מגלים ספינת 'חיל הטלפתים' נטושה, מה שמביא אותם למסע מרתק לעבר התוהו ובוהו. Space, Time and the Incurable Romantic חלל, זמן והרומנטיקנים ללא תקנה ג'יי מייקל סטרזינסקי Amazing Stories #602 קיץ 2000 מתרחש 300 שנה לאחר מאורעות בבילון 5, כאשר מרקוס קול מתעורר לחיים לאחר שהקריב את חייו למען סוזן איבנובה הפצועה אנושות. הוא מתעורר כשלושה עידנים לאחר מותו ויוצר שכפול גנטי של איבנובה בעזרת שערה שנמצאה על גופו, ומתעתד לחיות איתה את שארית חייו. Hidden Agendas מניעים נסתרים ג'יי מייקל סטרזינסקי Official Babylon 5 Magazine #22 מאי 2000 סוזן איבנובה חוזרת לבבילון 5 בסיפור המתרחש בתחילת עונה חמישית. בין היתר מתוארת הפגישה בין איבנובה ללוקלי, היחסים המתפתחים בין ליטה וביירון, וטכנולוגיית "הצללים" שנרמזת בפרקים ה"אבודים" של הסדרה 'קרוסייד'. True Seeker מחפשת אמיתית פיונה אייברי Official Babylon 5 Magazine #23 יולי 2000 סיפורה של אליסה, דמות משנה טלפתית מהעונה הראשונה, בה רק גילתה את כוחותיה, נאלצה לבחור בין הצטרפות ל'חיל הטלפתים' או חיים במנוסה, ולבסוף בחרה ללמוד בעולם המינברים כאפשרות שלישית. בסיפור, 15 שנה אחרי הופעתה בסדרה, היא עדיין עובדת עבור המינברים. היא נשלחת לעבוד על נארן ומצטרפת לנאטות' כדי לחקור מקרה של יתומה נארנית עם עבר מסתורי. The Nautilus Coil סליל נאוטילוס ג'יי גרגורי קיס Official Babylon 5 Magazine #24 אוגוסט 2000 שנתיים לאחר קורות העונה החמישית, ליטה אלכסנדר מתחקה בעקבות הכוכב שבו היא מאמינה שהוורלונים פיתחו בו טלפתים. היא עורכת עסקה עם גריבלדי ומציעה להסיר את החסימה העצבית של בסטר תמורת עזרתו. זהו מרוץ נגד השעון, כאשר בסטר שלח אף הוא סוכנים לאותו מקום. הסיפור מתקשר לספר הראשון בטרילוגיית הטלפתים, שגם נכתב על ידי ג'יי גרגורי קיס.

 חוברות קומיקס 
11 חוברות קומיקס פורסמו לפי סקיצה מאת ג'יי מייקל סטרזינסקי למשך שנה מינואר 1995 ועד לאפריל 1998 בהוצאת DC Comics, כאשר רובן היו קאנוניות, למעט עלילת הסיפור "דואט לבני אדם ונארנים בדו דיאז" ו"קודה לבני אדם ונארנים בסי במול". העלילה בעלת החשיבות הרבה ביותר היא בחוברות 1–4, בהן סופר מה עבר על סינקלייר במעברו החדש מפיקוד על תחנת בבילון 5 לשגריר מינבר.

 שם הסיפור     בבילון 5 In Darkness Find MeTreasonIn Harm's WayThe Price of Peace באפלה תמצא אותיבגידההרחק מסכנהמחיר השלום ג'יי מייקל סטרזינסקימארק מורטימארק מורטימארק מורטי DC Comics ינואר-אפריל 1995 סינקלייר נקרא לחזור לכדור הארץ. חלומות הביעותים בעניין "הקרב על הקו" ממשיכים לרדוף אותו, והוא מתבקש להפסיק להפיץ שמועות בעניין ניסיון ההתנקשות בנשיא סנטיאגו. באמצע הלילה הוא מובל בליווי שומרים חמושים אל הנשיא קלארק, שמציג אותו בפני ראת'ן מהמועצה האפורה המינברית. ראת'ן אומר כי הגיע לקחת את סינקלייר לביתו. לא למושבת מאדים, בו גופו נולד, אלא בית נשמתו. ראת'ן משתמש ב'שילוש האור', חפץ אמנות המקודש למינברים, על סינקלייר, אשר גורם לו להזכר בפרוטרוט ברצף האירועים שקרו לאחר שנלקח אל ספינת המינברים ב"קרב על הקו". הוא סומם, נחקר לגבי מטרות ארציות, ועונה אחרי שניסה להימלט. הוא נזכר בלחישות המועצה האפורה כאשר דלן איששה את העובדה שקיימת בו נשמה מינברית. ראת'ן מסביר כי בכל טייס אנוש אשר נבדק בידי המועצה האפורה התגלתה נשמה מינברית ושהאוכלוסייה המינברית פחתה במשך ששת אלפים שנה. בתחילה המועצה האפורה האשימה את ציידי הנשמות, אך הירידה הייתה תכופה יותר. ביום זה בו הם גילו לאן נשמות המינברים הולכות, הם נכנעו במיוחד משום שאף מינברי לא הרג מינברי במשך אלפי שנה. בדרכו למינבר, נודע לסינקלייר כי זמן ההשכבה למותו של דוקאט, מנהיג המינברים, הסתיים, וכי המועצה האפורה מתאספת כדי לבחור מנהיג חדש. בהמשך, תת-עלילה נוספת עוסקת בחשיפת קנוניה לחיסולו של המנהיג החדש. סינקלייר נפגש עם דלן בשגרירות הארץ ביידור - בירת מינבר - לראשונה מאז עברה את טקס שינוי הצורה, ומואשם בקשירת קשר לרצוח את המנהיג החדש.צללים בעבר ובהווה With Friends Like ThisAgainst the OddsSurvival the Hard WaySilent Enemies עם חברים כאלהכנגד הסיכוייםהישרדות בדרך הקשהאויבים שקטים טים די-האס(לפי סקיצה מאת ג'יי מייקל סטרזינסקי) DC Comics יוני-ספטמבר 1995 ראש האבטחה מייקל גריבלדי וטייס הסטארפיורי וורן קפר יוצאים למסע בחלל בעקבות רמז מסתורי שיכול להסביר כיצד מאחז חייזרי הושמד באופן פתאומי. הם נקלעים למארב ונאלצים לנחות בכוכב לכת מרוחק. גריבלדי נזכר במפגש חייזרי מצמרר שהיה לו בכוכב מאדים ובמפגש הראשון שלו עם מפקד התחנה הקודם ג'פרי סינקלייר.לייזר, מראה וקור כוכבים Duet for Human and Narn in C SharpCoda for Human and Narn in B Flat דואט לבני אדם ונארנים בדו דיאזקודה לבני אדם ונארנים בסי במול דייוויד גרולד(לפי סקיצה מאת ג'יי מייקל סטרזינסקי) DC Comics אוקטובר-נובמבר 1995 שגריר הנארנים ג'קאר ממהר לעזוב את תחנת החלל בבילון 5 ובדרכו לעזוב הוא חוטף את ראש האבטחה מייקל גריבלדי. שרידן יוצא בחיפוש אחריו יחד עם נארני זר שטוען שהוא קרוב משפחה של ג'קאר לפני שתיגרם תקרית ובהמשך מתברר שאותו נארני רודף אחרי ג'קאר בשל מקרה של חילול כבוד המשפחה שיכול לערער את מאזן הכוחות בין חמשת השבטים הנארנים.חיל הטלפתים ואתה! !The Psi-Corps and You חיל הטלפתים ואתה! טים די-האס(לפי סקיצה מאת ג'יי מייקל סטרזינסקי) DC Comics דצמבר 1995 פמפלט תעמולתי פרסומי שהופק בידי חיל הטלפתים. הוא מפרסם סיפור רקע בדוי על ראש החיל אלפרד בסטר ומתאר את עבודתה של דמות בדיונית בשם דיאן מת'יוז, המשמשת כטלפתית מסחרית על תחנת בבילון 5 (תפקיד שבוצע למעשה בידי טליה וינטרס). בנוסף לכך שהיא מתארת את העבודה שהיא עושה בבבילון 5 עבור החיל, היא גם מעבירה שיעור היסטוריה על הקמת החיל והדברים שיש לעשות ברגע שנודע לך שנהיית לטלפת.בשם ויילן In Valen's Name בשם ויילן ג'יי מייקל סטרזינסקי ופיטר דייוויד DC Comics פברואר-אפריל 1998 סיפור חזרתה של תחנת בבילון 4 בתחילת עונה רביעית (פרק Into The Fire) והמסרים שנשארו מוקלטים בתחנה על אודות המלחמה הגדולה ועל אודות ויילן.

 משחקים 
בנובמבר 1997, חברת קמליון אקלקטיק אנטרטיינמנט פרסמה את "פרויקט בבילון 5: משחק התפקידים", המתבסס על סדרת הטלוויזיה. בשנת 2003, חברת ההוצאה לאור מונגוס פבלישינג הדפיסה את "משחק התפקידים וספר העובדות של בבילון 5", משחק קלפים המתבסס על מכניקת משחק של מכשפי החוף.

בשנת 1997 יצאה לאור גם מערכת המרכיבים של בבילון 5, משחק תפקידים שולחני צבאי ופוליטי מורכב המשתמש בחבילות הרחבה שמאריכות את זמן המשחק בו עד לחמש שעות. הרעיון מאחוריו הוא שכל שחקן צריך לקנות רק את החלק שלו במשחק - במקרה הזה דמות פוליטית ספציפית ביקום בבילון 5, וכל השחקנים משלבים את המרכיבים שלהם לצורך המשחק השולחני. המשחק פורסם למשך השנתיים הראשונות להוצאתו והתבסס על השנתיים הראשונות של עונות הסדרה (2259-2258). קבוצת מעריצים החלה לעבוד על גרסה משלה למשחק הלוח, המוסיפה אלמנטים ממשחקים אחרים בנוסף לחומרים אחרים מהסדרה שלא נכללו במשחק המקורי.

משחק המלחמה Babylon 5 Wars יצא לאור בידי חברת אייג'נטס אוף גיימינג. המשחק פותח בקשר ישיר עם יוצרי הסדרה, ומרבית החומר המפורסם נחשב לקאנוני. מאוחר יותר, החברה פרסמה את Babylon 5: Fleet Action, ששם דגש על קרבות בסדר גודל נרחב יותר. בשנת 2004, חברת מונגוס פבלישינג הוציאה לאור משחק לוח מלחמתי המבוסס על סרט הטלוויזיה "קריאה לנשק", משתמש במיניאטורות ונחשב להרחבה של משחק התפקידים הקודם שלהם. המשחק היה דומה ל"מלחמות בבילון 5" של אייג'נטס אוף גיימינג, אך הייתה לו מערכת חוקים מפושטת יותר שעזרה לקצר את זמן המשחק.

חברת פרסידנס אנטרטיימנט הפיצה משחק קלפי אספנות של בבילון 5 בין השנים 1997–2000. המשחק היה מיועד לשניים עד ארבעה משתתפים, כאשר כל אחד מגלם שגריר אחד של מועצת בבילון 5: סינקלייר, דלן, ג'קאר או לונדו. חבילות הרחבה מאוחרות יותר הגדילו את מספר המשתתפים שיכלו לשחק בו זמנית והרחיבו את האפשרויות העומדות בפניהם. השחקנים יכלו לייצג את ליגת העולמות הבלתי מאוחדים או שיכלו לשחק שגרירים חלופיים כמו בסטר עבור חיל הטלפתים או לורד ריפא עבור הסנטאורים. המשחק בוטל בשנת 2000 כשהחברה הפסידה את הרישיון מהאחים וורנר.

נכון להיום לא קיימים משחקי מחשב מורשים המבוססים על הסדרה, אם כי בשנת 1998 החל פיתוחו של משחק מחשב הנקרא Into the Fire בידי יוסמייט אנטרטיינמנט, חטיבת משחקים של Sierra Entertainment, שביטלה את הכותר מספר חודשים בודדים לפני הוצאתו. המשחק נועד למקם את השחקן בתור טייס סטארפיורי ולעלות בסולם הדרגות עד לדרגת פיקוד על צי ספינות. המלחין כריסטופר פרנק הלחין מוזיקה חדשה למשחק, וצילומי לייב אקשן נערכו עם צוות השחקנים מהסדרה המקורית.

מספר מודים לא מורשים המתבססים על בבילון 5 נוצרו למשחקי מחשב שונים כמו Homeworld ו-Homeworld 2. המשחק היחיד שהושלם ועמד ברשות עצמו הוא המשחק החינמי The Babylon Project, המבוסס על קוד מקור של המשחק FreeSpace 2. מוד נוסף הנמצא בפיתוח הוא X3: Babylon 5, שפותח בידי מעריצים ומבוסס על סימולציית הקרבות X3: Terran Conflict. המשחק מיועד לכלול עיצובים קאנוניים של התחנה ושל ספינות מלחמה, מספר עיצובים מחומרים מורשים וכן אמנות מקורית.

בשנת 2012, קבוצת מעריצים של משחקי אייג'נס אוף גיימינג החלה לעבוד על משחק דפדפן במטרה להישאר נאמנים למשחק האסטרטגיה השולחני, עם היתרון שבמשחק בקנה מידה כלל-עולמי. המשחק נקרא Fiery Void ונמצא בשלבי בדיקות בטא, כשהמטרה שלו להיות משווק ללא מטרות רווח.

משחק נוסף שאינו רשמי הוא Babylon 5: I've Found Her, סימולטור קרבות חלל חינמי בידי חברת ספייס דרים פקטורי, אשר בדומה ל-Into the Fire מאפשר לשחקנים להטיס חלליות סטארפיורי.

קישורים חיצוניים
 קטגוריית הספרים בפרויקט בבילון 5 של מיזם ויקיה
 קטגוריית הסיפורים הקצרים בפרויקט בבילון 5 של מיזם ויקיה
 קטגוריית חוברות הקומיקס בפרויקט בבילון 5 של מיזם ויקיה
 The Lurker's Guide to Babylon 5, הנובלות הספרותיות
 The Lurker's Guide to Babylon 5, חוברות הקומיקס

 הערות שוליים 

קטגוריה:ספרי מדע בדיוני
ספרים ונובלות